als_Latn dik_Latn sag_Latn
Kjo është një teknikë e rë e stërvitjes së trurit. Trajnimi i mendjes, mund të ndryshojë në mënyrë radikale se si ju përballoni stresin, duke ju mësuar të mos i bëni të gjitha punët njëkohësisht (jo multitasking), por të fokusoheni tek detyrat, njëra pas tjetrës. Teknika është e drejtuar tëk ushtrimet e frymëmarrjes gjatë aktiviteteve si yoga, të cilat ju ndihmojnë të observoni ndjenjat, nga një perspektivë tjetër. Ekspertë nga Fondacioni i Shëndetit Mendor, kanë të dhëna që tregojnë se kursi i tyre online mbi këtë temë (mund ta shkarkoni këtu http://www.mentalhealth.org.uk/help-information/podcasts/mindfulness-10-minute/) është po aq i sukseshëm sa një terapi ballë për ballë.
2. Mbajeni telefonin në çantë kur takoni miqtë.
Kemi qënë të gjithë nëpër takime me miq, dhe jemi ndjerë të mërzitur dhe të panevojshëm, kur duke u përpjekur për të folur, jemi ndeshur me dikë që e ka mendjen vazhdimisht te telefoni. Dhe më keq.. me siguri diçka të tillë ia kemi bërë edhe ne dikujt. Luftojeni nxitjen për të kontrolluar telefonin dhe flisni me miqtë kur i takoni.- Një studim i fundit ka treguar se ata që preferojnë komunikimin frontal janë 50% më të lumtur se ata që kryesisht përdorin mediat sociale si mjete komunikimi. Të parët, gjithashtu qeshin më shumë, dhe kjo është mënyra më e mirë për të larguar stresin.
3. Fikni telefonin dhe kompjuterin përpara se të shtriheni.
Ndiheni gjithmonë të lodhur? Nuk flini dot natën? Shumë nga ne kanë krijuar vesin e të kontrolluarit të e-mail-eve ose mediave të tjera përpara se të flemë. Ekspertët thonë se përdorimi i një pajisjeje elektronikë, një orë përpara gjumit ndikon në trurin tonë, dhe e stimulon atë, duke ia bërë të vështirë të relaksohet dhe të bjerë në gjumë. Bëni një pakt me veten: fikni telefonin tuaj një deri në dy orë përpara gjumit dhe bëni diçka më relaksuese, për shembull një banjë, apo lexoni një libër.
4. Vendoseni telefonin silent.
Në qoftë se ndiheni e detyruar për t’iu përgjigjur çdo tingëllimi mesazhi që vjen në telefonin tuaj, vendoseni pa zile. Duket e thjeshtë, por do të përmirësojë krejtësisht përqëndrmin tuaj dhe do t’ju lejojë të fokusoheni maksimalisht në atë që jeni duke bërë.
5. Gjeni kohë për partnerin tuaj.
Sa herë jeni përpjekur të flisni me partnerin tuaj, ndërkohë që jeni duke parë televizor, ose duke lundruar në internet? Kjo lloj sjelljeje mund ta dëmtojë vërtetë marrëdhënien tuaj. Sigurohuni të gjeni kohën për të bërë biseda siç duhet me partnerin dhe vijeni si qëllim ti ofroni vëmendjen tuaj të plotë kur ju flasin ju.
6. Gjykoni se sa kohë shpenzoni nëpër rrjete sociale.
E harxhoni shumicën e kohës suaj nëpër rrjete sociale? Një studim i fundit i bërë në Britani, tregoi se një e treta e përdoruesve të medias sociale shpenzojnë një orë në Facebook, ndërsa 13% kalojnë më shumë se dy orë, me gratë të cilësuara si shkelëset më të mëdha. 4% e këtyre njerëzve u shprehën se është më e rëndësishme të kesh shumë miq në këtë faqe sesa në jetën reale. Psikologu ekspert për median Dr David Giles, nga universiteti Winchester tha:”Në qoftë se miqtë e tu janë në Facebook apo Twitter gjatë gjithë kohës, atëherë ekziston mundësia e izolimit nga jeta shoqërore, duke mos bërë të njejtën gjë. Kështu që kalon disa orë në ditë online, thjesht për të mos u ndjerë jashtë çdo bisede.” Në vend të kësaj, gjeni kohën për të folur me miqtë dhe familjen dhe organizoni aktivitete që mund ti bëni bashkë, larg kompjuterit.
7. Bëni pushime në punë.
Na ndodh shpesh të ndihemi si të burgosur në tavolinën e zyrës, me vështrimin e ngulur në kompjuter. Sipas një studimi, të bërit e pushimeve të shkurtra, disa minuta çdo orë, e ndihmon trupin të relaksohet dhe të gjallërohet; dhe ndihmon në parandalimin e problemeve me sytë, dhimbjes së shpinës, tendosjes së muskujve dhe stresit. Këshillohet të lini tavolinën e punës për të folur me kolegët, në vend që tu telefononi atyre, të çoheni për të marrë ujë, apo të përdorni shkallët kur ju duhet të shkoni diku.
8. Bëni një detoksikim teknologjik njëzetekatër-orësh.
Një veprim i tillë bëhet i domosdoshëm për tu kryer herë pas here. Sigurisht që në qoftë se kompjuteri është pjesë e punës tuaj, është më mirë të lihet për fundjavë. Thuhet që pas njëzetëekatër orësh pa praninë e teknologjisë, ndiheni më të lumtur, të rigjallëruar dhe me dëshirë të pakësuar për të qëndruar në internet. Në qoftë se ju zë paniku pa telefon, apo internet, është më mirë që të mësohëni ngadalë, me periudha më të vogla kohore, derisa të arrini periudhën prej 24-orësh.
9. Meditoni
Të bërit e pesëmbëdjetë minutave meditim sjell një tufë përfitimesh shëndetësore, ky aktivitet, është provuar shkencërisht, redukton nivelet e stresit, i jep fund problemeve me gjumin dhe madje redukton edhe simptomat e disa sëmundjeve kronike, si azma.
10.Lejojeni veten të mërziteni
Frika e të ndjerit e përjashtuar, është një lloj i ndjesisë së ankthit; i shkaktuar nga shqetësime të mos marrjes pjesë në evente shoqërore, ose i shpërdorimit të kohës. Njerëzit e moshave 18-33 vjeç besohet të jenë më të prekurit, dhe sa më shumë jetojmë jetët tona nëpër jetët sociale, aq më keq bëhet. Për këtë arsyë, ta lësh veten të mërzitesh nuk është gjë e keqe, sipas studimeve neuroshkencore. Madje mërzitja çon në ngritje të niveleve të kreativitetit.
Burimi:
http://www.marieclaire.co.uk/blogs/542016/10-ways-to-switch-off.html
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn dyu_Latn als_Latn als_Latn als_Latn als_Latn eng_Latn